Pokyny k vyplneniu odhadu očakávaných výdavkov

1.	Odhady očakávaných výdavkov predkladá certifikačnému orgánu riadiaci orgán zodpovedný za implementáciu daného programu alebo sprostredkovateľský orgán pod riadiacim orgánom, ktorý má svoju vlastnú platobnú jednotku osobitne za každý operačný program na adresu odhady@mfsr.sk (sprostredkovateľský orgán pod riadiacim orgánom, ktorý nemá svoju vlastnú platobnú jednotku, predkladá čiastkový odhad očakávaných výdavkov za zverené prioritné osi príslušnému riadiacemu orgánu. V prípade, ak je pre príslušný operačný program zriadený sprostredkovateľský orgán pod riadiacim orgánom, riadiaci orgán je oprávnený vyžiadať si čiastkový odhad sprostredkovateľského orgánu pod riadiacim orgánom na preverenie).
2.	Termín na predloženie je do 6. kalendárneho dňa nasledujúceho mesiaca po skončení príslušného mesiaca, ku ktorému sa odhad vypracováva. Výnimku tvoria odhady očakávaných výdavkov k 30. júnu roku "n", ktoré sa predkladajú podľa pokynov certifikačného orgánu v súvislosti s predložením podkladov k rozpočtu verejnej správy. Uvedený termín je vždy oznámený riadiacim orgánom osobitne (spravidla okolo 20. júna roku "n") a nahrádza termín na predloženie 6. júla roku "n".
3.	Riadiaci orgán informuje certifikačný orgán, ak odhady očakávaných výdavkov prekročia sumu schváleného rozpočtu na rok "n" alebo informuje a zároveň zdôvodní, ak odhady očakávaných výdavkov prekročia sumu schváleného rozpočtu na rok "n" vrátane sumy finančných prostriedkov viazaných v roku "n-1".
4.	Odhady očakávaných výdavkov sa spracovávajú na celé čísla a uvádzajú sa v EUR.
 
1 Identifikácia programu

5.	Riadok "Názov programu": Uvádza sa názov operačného programu.
6.	Riadok "Riadiaci orgán": Uvádza sa názov riadiaceho orgánu.
7.	Riadok "Odhady k dátumu": Uvádza sa dátum, ku ktorému sa odhady očakávaných výdavkov pripravujú. Predstavuje vždy posledný deň v danom kalendárnom mesiaci. Uvedený dátum je potrebné aktualizovať v tabuľke (napr. 30. 04. 2014).
8.	Riadok "Obdobie odhadov od mesiaca": Uvádza sa obdobie, na ktoré sa odhady pripravujú, t. j. vždy nasledujúci mesiac po dátume, ku ktorému sa odhady očakávaných výdavkov pripravujú (napr. odhady sa pripravujú k 30. aprílu 2014, potom obdobie odhadov nasledujúcich je od 1. mája 2014 do 31. decembra 2014 a nasledujúce roky 2015, 2016 a 2017).

2 Výdavky – plán výdavkov na úrovni platobnej jednotky voči prijímateľom

Predstavuje plán výdavkov za žiadosti o platbu – predfinancovanie, zálohová platba a refundácia.

9.	Stĺpec "Prioritná os": Uvádza sa číslo prioritnej osi. V prípade, ak je prioritná os financovaná systémom pro-rata je potrebné uviesť túto prioritnú os opakovane do riadku s priradením použitia zdroja pro-rata.
10.	Stĺpec "Fond": Uvádza sa skratka príslušného fondu, pro-rata sa uvádza osobitne.
11.	Stĺpce "Odhady roku "n": Rozpisujú sa na nasledujúce tri mesiace a zvyšok roku "n" sa rozpisuje na príslušné štvrťroky. Čísla mesiacov a jednotlivé štvrťroky sú preberané automaticky z obdobia odhadov a nie je potrebné ich prepisovať. Ak sa zmení pole "Obdobie odhadov od mesiaca", tak sa nasledujúce mesiace automaticky doplnia.

3 Príjmy – plán predloženia výdavkov certifikačnému orgánu prostredníctvom súhrnných žiadostí o platbu

Predstavuje plán predloženia súhrnných žiadostí o platbu certifikačnému orgánu – zúčtovanie predfinancovania, zúčtovanie zálohovej platby a refundácia.

12.	Stĺpec "Prioritná os": Uvádza sa číslo prioritnej osi. V prípade, ak je prioritná os financovaná systémom pro-rata je potrebné uviesť túto prioritnú os opakovane do riadku s priradením použitia zdroja pro-rata. 
13.	Stĺpec "Fond": Uvádza sa skratka príslušného fondu, pro-rata sa uvádza osobitne.
14.	Stĺpce "Odhady roku "n": Rozpisujú sa na nasledujúce tri mesiace a zvyšok roku "n" sa rozpisuje na príslušné štvrťroky. Čísla mesiacov a jednotlivé štvrťroky sú preberané automaticky z obdobia odhadov a nie je potrebné ich prepisovať. Ak sa zmení pole "Obdobie odhadov od mesiaca", tak sa nasledujúce mesiace automaticky doplnia.